
Quhaad wuxuu ku noolaa Muqdishow. Waalidyadiis 
wuxuu ka soo kacay, markii uu jirey toban iyo shan sano. 
Guhaad wuxuu ahaawiil mar arko fakara. Wuxuu wey- 
diin jirey aabbihiis waxyaalo badan oo uunan aabbihiis 
uga jawaabi jirin. 

Isagu waa inan dheer oo marriin ah. Indhihiisu way 
madow yihiin, timihiisuna waa yaleex jilicsan. Sankiisa 
wuxuu uga eg yahay aabbihiis oo wuu toosan yahay. Jo- 
ogga Quhaad, waa dherer in kastoo uu araxdaaco leey- 
ahay. Markuu soconayo, waxaa la moodaa inuu leeyahay 
gacmo godgodan. Guhaad sida wiilasha kale, kama ca- 
rari jirin fakarkii maskaxdiisa ku soo dhaca. 

Hindisaha Guhaad wuu fidsanaa. Intuusan iman 
Muqdishow, wuxuu ku noolaan jirey tuulo. Tuuladaas 
waxaa lagu magacaabi jirey Gellinsoor. Isagu wuxuu 
jeclaa markuu yaraa bootinta iyo geeda fuulka iyo dabaa- 
sha. Sida wiilasha kale oo asaaggiisa ah, shinbiraha 
iyo geedaha ma necbayn. 

Ghuhaad marku cayaarta ka soo noqdo, wuxuu ula 
imaan jirey aabbihiis weydiimo badan ee ku saabsan 
dhinaca abuurta; siiba geedaha, dhirta, xoolaha iyo shin- 
biraha. Maalin ayuu aabbihiis weydiiyay, «Geeduhu ma- 
xay dhulka ugu adag yihiin»? Aabbihiis Samantar ma 
awoodi karin, inuu uga jawaabo wiilkiisu weydiiyey. 

Aabbihiis wuu afjigi jirey wiilkiisa oo wuxuu dhihi 
jirey, «Ilaah baa naga og wuxuu ulajeeday marku isagu 
aabuuray geedaha iyo dadka». Guhaad wuu ka caloolxu- 
maa aabbihiis. Isagu wuxuu u maleeyey in aabbihiis 
uunan jeclayn, hadduu uga jawaabi waayey weydiintiisa. 
Maalintii dambe, ayaa Guhaad markii uu ka quustay 
aabbihiis, ayuu weydiintii ula tegay hooyadiis Xaliimo, 
Wuxuu ku yiri hooyadiis, «Hooyo!. Maxay geeduhu dhul- 
ka ugu adag yihiin?». Hooyadiis waxay tiri, «Maandhe,... 

e ee aabbahaa weyddii weydiintaas, isagaa ki- 

taabbada raacdee?» Guhaad ciil buu ugu dhintay aab- 
bihiis iyo hooyadiis. Maalin ayuu Guhaad u tegey wad- 
daadka aabbihiis kitaabka u raca. 

Shiikh Saalax, wuxuu ahaa wadaad buuran oo ma- 
daxa cimaamad ku sita. Reer Samantar ayuu ku jilnaa. 
Samantar iyo Xaiiimana way jeclaayeen Shiikh Saalax. 
Maxay u jeclaayeen Shiikh Saalax?. Maxaa yeelay Shiikh 
Saalax wuxuu uga sheekeyn jirey iyaga dunida iyo asa- 
xaabihii iyo dariiqada Axmadiya iyo siyaaradaha weliy- 
ada iyo waxyaalo kale oo badan. Intaas keliya ma ahee, 
Shiikh Saalax wuxuu cidda u akhrin jirey Munaaqibka iyo 
Werdiga. Mar la arko Shiikh Saalax wuxuu kilkisha ku 
wadan jirey kitaabbo dhawr ah. Kjtaabbadaas, waxaa ka 
mid ahaa kitaabka Deyrabiga, Jawaahirul-lamaaca iyo 
Al-yaaquuti. 

Intaas waxaa u weheliyey, kitaab kale oo sir ah. Tu- 
uladaas Gellinsoor oo dhan dadka joogey, way ka biqi 
jireen Shiikh Saalax. Iyagu waxay dhihi jireen «Shiikhu 
wuxuu leeyahay karaamo badan. Isagu waa weli Alla» 
Shiikh Saalax markuu intaas maqlo, ayuu inta qalbiga 
ka farxo, weji kaduudan ku dhugan jirey dadka. Dadka 
jirran iyo kuwa dhali waaya iyo kuwa qaaxada qaba, 
isaga ayaa daawo loogu geyn jirey. 

Dadka buka Shiikhu wuxuu u tufi jirey tahaliil, wu- 
xuuna u qori jirey qardhaaso iyo xirsiyo badan. Qofkii 
kasta oo buka lacag iyo xoolo ayuu ka qaadan jirey. In- 
taas keliya ma ahee, Shiikhu haddana wuxuu bixin jirey 
cudurka wadaadda ah, mingiska iyo saarka, ama boora- 
naha. Dadku waxay sheegi jireen, in Shiikhu la hadlo 
dad aan la arki karin (Rooxaan). Shiikh Saalax wuxuu 
ku jirey guri weyn oo aqal Soomaali ah. Gurigiisa had 
iyo goor waxaa ka kari jirey qiiq iyo foox. Shiikh Saalax 
xaas ayuu lahaa, illowse, xaaskiisu lama degganeyn 
isaga. Aqal Soomaaliga, Shiikh Saalax ku jirey, gudihiisa 
waxaa yiilley alaabo qurxo badan. Shiikh Saalax, weji- 
giisu wuu dhaashanaa mar la arko. Maryihiisa iyo tusbi- 
xiisa waxaa ka soo kari jirey catar iyo cuud. Shiikhu 
wuxuu jeclaa xirashada dharka xariirta ah. Cimaamadi- 
hiisu waxay ahaayeen cimaamado yuhuudi ah. Macawi- 
sahana wuxuu ka xiran jirey shaab-kursida iyo sabar- 

hindiga. Shaararka Shiikh Saalax waxay u badnaayeen 
kuwo cad iyo kuwo diillimo leh. Shiikhu wuxuu lahaa 
dhawr tusbax oo qaarkood leeyihiin midabyo madow oo 
birbaraya sida jilbiska iyo haldhaaga. 

Dhinac kasta haddii loo eego, Shiikh Saaleh wuu ka 
birbirayey. Isaga oo idilu wuxuu ahaa nin yaab leh. Gu- 
haad intaas oo dhan wuu ku ogaa shiikh Saalax oo wu- 
xuu u ahaa isagu nin karaamo leh oo Ilaah u dhow. Gu- 
haad wuuxu is yiri, «Alleylehe Shiikh Saalax, ayaa kuu 
sheegi kara, waxa geeduhu dhulka ugu adag yihiin». Ga- 
lab ayuu gurigiisii ugu yimid isaga oo foox iyo luubaan 
ay ka karayaan. Irridda ayuu ka istaagay gurigii. Gu- 
haad wuxuu yiri, «Shiikh Saalax ma joogaa»?. Shiikh 
Saalax ma joogaa?. Xaggee buu jiraa?» Guhaad cod rag 
ayaa u iawaabay. «Waa isagii oo kula hadlayee soo gal!». 
Guhaad wuu soo galay. Markuu soo galay, ayuu arkay 
nin haybad leh oo hortiisa fadhiya. Guhaad wuxuu farii- 
stay kaadka aqalka. Si miskiinnima ah oo gariir leh, ayuu 
u weydiiyay Shiikhii weydiintiisii wax badan wareerisey. 
Guhaad wuxuu yiri «Shiikh Saalax! adigaa Shiikh ka- 
raamo iyo cilmiba lehe, bal iisfa baar kitaabbaada wey- 

diintan. «Maxa max.... Maxaa geeduhu ugu adag 

vihiin dhulka?». — Shiikh Saalax marku maqlay hadal- 
kaas ayuu wareeray. Wuxuu la wareeray in weydiintaas 
hadda ka hor aan qofna weydiin. Dadku siduu u badan 
yahay, Shiikha wuxuu wax ka weydiin jirey dhinaca roo- 

xaanta iyo tahaliisha sida loo tuffo. « e e ee.... e 

waydiintaad i weydiisay, waa arrin culus!». — Waxaa 
ugu iawaabay Shiikh Saalax. Guhaad marku maqlay in 
weydiintiisu ay culusaatay, yuu naxay. «Adeer, Shiikh 
Saalax!! weydiintaydu maxay ku culusaatay? — Waxaa 
yiri Guhaad. «.... Um.... u.... arrintaas Ilaah ayaa naga 
og, wuxuu ulajeeday. Allaahu aclamu wa rassuulahu» 
— Intaas ayaa Shiikh Saalax ku daray hadalkiisii. Mar- 
ka hadalkaas uu leeyahay Shiikh Saalax wejigabax iyo 
yaxyax ayaa ka muuqdey. 

«Maandhow weydiimahaas oo kale carruurtu dadka 
ma weydiiyaan,» — waxaa yiri Shiikh Saalax. Wuxuu 
wiilkii ka dhaadhiciyey, in dhulka iyo cirka sidii loo uu- 
may ay tahay sir Ilaah oon aadmigu cilmi ku lahayn. 
Shiikh Saalax wuxuu uga sheekeeyey wiilkii, inay Moq- 

dishow jiraan niman culummo ah oo aad iyo aad dhinac 
walba uga war haya. 

Guhaad wuxuu jecleystay inuu Muqdishow u dhoofo 
oo uu soo arko culummadaas oo markaas weydiimmo 
badan uu weydiiyo. 

Sidaas ayuu maalin maalmaha ka mid ah, kaga soo 
tegey Gellinsoor. Guhaad wuxuu ku soo dhuuntay baa- 
buur weyn oo xoolaha iyo dadkaba qaadda. Baabuurka 
gaarigiisa ayuu la galay xoolihii. Hebeynkii oo idil, ayuu 
baabuurkii la socday isaga oon cidu arkin. Meel dhexe 
baabuurkii markuu la marayey, ayuu ka soo baxay gaa- 
rigii. Digadii ariga iyo kaadidiisii ayuu Guhaad u 
adkeysan waayay. Shufeerkii baabuurka wadey, ayaa 
loo sheegay wiil inuu saaran yahay baabuurka. Shuf- 
eerkii wuu iska daayey Guhaad markii uu warsaday 
meeshuu u jeedey. Guhaad been ayuu u sheegay Shuf- 
eerka. Wuxuu u sheegay inuu u socdo aabbihiis oo deg- 
gan Muqdishow. Shufeerku wuxuu ahaa nin wanaagsan 
oo wuu iska daayey wiilkii. Sidaas ayuu Guhaad ku yi- 
mid Muqdishow. Muqdishow, waxaa degganaa Guhaad 
habaryartiis. Habaryartiis waxaa qabey nin dawladda 
u shaqayn jirey. Habaryartiis waxay ku jirtay daar afar 
qol ah oo leh musqul iyo barxad. Geelle wuxuu ahaa 
ninkii habaryartiis qabey. Geelle markii lop sheegay wiil- 
ka imaatinkiis, ayuu ku farxay. Geelle wuxuu ahaa nin 
aad iyo aad u wanaagsan. Imaatinka wiilka waxba kama 
nixin. Guhaad markuu arkay Muqdishow inay tahay 
magaalo weyn, ayuu ku farxay. Wuxuu ku arkay Muqdi- 
s'how daaro dhaadheer iyo baabuurro isdaba maraya iyo 
nalal kala midab ah. Haddana wuxuu ku arkay magaa- 
lada bad weyn oo dadku ku dabaalanayaan. Wuxuu ka- 
loo ku arkay Muqdishow shineemooyin iyo dukaamo 
alaabo qurqurxani ay taallo. Habaryartiis Caasha wa- 
xay dukaamada uga soo iibisay surwaal iyo shaati iyo 
kabo. Sidaas ayuu ugu ekaaday Guhaad wiilashii kale. 
Muqdishow intuu joogay, Isagu waxyaalo badan ayuu 
bartay, inkastoo uunan iskuul dhigan weli. Guhaad is- 
kuul inuu dhigto ma uu jecleyn, maxaa yeeley, wuxuu 
doonayey inuu noqdo Shiikh weyn oo sida Shiikh Saalax 
oo kale ah. Hal sano intii ah, ayuu dhigaynayey dugsiga. 

Sannadkaas wuxuu ku dhameeyay jus-camma. Guhaad 
markaan wax wuu akhrin karaa, wuuna dhigi karaa, 
illowse ma yaqaanno wuxuu akhriyayo macnahooda. Ardo 
badan ayuu la dhigan jirey dugsiga. Ardadu waxay fa- 
riisan jirtay dhulka. Quraanka waxay ku dhigan jireen 
looxyo. Khadda wax lagu dhigo, ardadu iyadaa samey- 
san jirtay. Dugsiga markuu imanayo Guhaad, wuxuu 
soo xiran jirey macawis, maxaa yeelay macallinku muu- 
nan jeclayn ardaygii qaba surweel. Arada markii macal- 
linku ciqaabayo, ul ayuu la dhici jirey, khadna madaxa 
ayuu kaga sayr-sayri jirey ardaygii gaf sameeya. Habe- 
ynnada qaarkood, Guhaad wuxuu seexan jirey dugsiga. 
Macallinku wuxuu u dirsan jirey ardadiisa roobdoon. 
Guriga wuxuu kaloo uga dirsan jirey ardata alaabo. Ar- 
baca la arko, ardadu waxay uga soo uruurin jirtay ma- 
callinka lacag xaafadaha. Guhaad maalin ayuu gafey 
cashar loo dhigay. Maalintaas ayaa macallinkii diley. 
Maalin dambe, ayaa macallinkii u dirsaday Guhaad guri- 
giisa inuu uga keeno macawistiisii. Guhaad wuu soo 
daahay, maxaa yeelay, jidka ayaa maalintaas baabuurro 
badani marayeen. Guhaad baabuurrada wuu ka baqaa. 
Macawistii markuu u keenay macallinkii, ayuu macallin- 
kii carooday oo diley Guhaad. Guhaad usha wuu neceb 
yahay. Maalintaas macallinku aad iyo aad ayuu u dhaa- 
wacay Guhaad. Afar beri intii ah, ayuu Guhaad guri 
la jiifey dhaawicii uu macallinku u geystey. Dhakhtarku 
wuxuu faray Guhaad inuunan guriga ka tegin teer iyo 
intii uu ka fayoobaado. Markii Guhaad fayoobaaday, 
ayuu iska daayey dugsigii. Sidii dhaawucu uga gaaray 
Guhaad dugsiga, isagu marna muu jeclaan dugsi dambe. 
Guhaad wuu jeclaa inuu noqdo wadaad ama Shiikh, illo- 
wse, taasi uma ay suurtoobin. Isagu wuxuu iska aadi 
jirey masaajidyada. Weliba wuxuu jeclaan jirey meelaha 
fooxu ka karayo. 

Shan sano markuu joogay Guhaad Muqdishow, ayuu 
shoqo ka helay. Maalintii Isagu wuxuu ku shaqayn jirey 
3 shilin. Makhaayad ayaa habaryartiis uga soo heshay 
shuqul. Maqalka ayuu fadhiyi jirey. Ninka makhaa- 
yadda lihi si weyn ayuu a aamminsanaa Guhaad. Gu- 
haad marna wax kama xadi jirin ninka makhaayadda leh. 

Maalin isagoo u jira shaqo dibedda, ayaa nin makhaay- 
adda wax ka cuni jirey ka xaday maqalka 50 shilin. 
Lacagta markii tuuggu xadayey, Guhaad dibedda ayuu 
ku maqnaa. Wuxuuna moodayey, inuu maqalka si wa- 
naagsan u xiray. Guhaad markii uu ku soo noqday ma- 
khaayaddii, ayuu ogaaday inuunan xirin maqalkii. 

Markii uu soo dhiftay maqalkii, ayuu arkay inay la- 
cagtii maqan tahay. Wuu naxay markaas oo is ciilkaan- 
biyey. Guhaad in badan ayuu furuuryihiisa qaniinsanaa. 
Xaggee buu ka helaa tuuggii lacagta xaday?. Xerada 
booliiska ayuu soo aaday. Wuxuu u sheegay in lacag 
50 shilin ah lagaga xaday makhaayadda. Booliskii 
waxay ku yiraahdeen «iska tag, innaka ayaa dooni doon- 
na tuuggiiye». Intaas ayaddo la joogo, ayaa ninkii ma- 
khaayadda lahaa yimid. Guhaad wuxuu u sheegay ninkii 
in lacagtii laga xaday. Ninkii wuu carooday oo ka xu- 
maaday wixii dhacay. «Nuur! iga raalli ahow, dambi 
anigu kuma lahayn. Tuug ayaa naga xaday lacagtii....!» 
Hadalkaas waxaa yiri Guhaad. Guhaad maalintaas wuu 
madoobaadey oo foolxumaaday. Ninka makhaayadda 
Iehi Nuur, wuxuu ahaa nin wanaagsan oo aad iyo aad u 
jecel wiilka. Waxba uma uunan sheegan ee wuu iska 
diray. Wuxuu ku yiri Guhaad, «Makhaayaddayda mar 
dambe kama shaqaynaysid ee iga tag!». Hadalkaas 
markii Nuur yiri, ayaa ilmo ku soo joogsatay indhihiisa. 
«Nuur.... Nuur.... Nuur! iga rumeyso, anigu lacagtaadii 
ma qaadan, waxaa qaatay tuug!». Hadalladaas Guhaad 
ku hadlay oo runta ahaa, Nuur ma rumaysan mana bee- 
naysan. Nuur markaas wuxuu ka fakarayay lacagtii 
keliya ee hadalka Guhaad leeyahay kama fakarayn, mana 
maqiayn. Guhaad markuu ogaadey inaan qofna ru- 
maysanayn, ayuu iska tegay. Wuxuu aaday gurigii ha- 
baryartiis. Habaryartiis iyo ninkeedu iyaguna aad bay 
uga xumaadeen hadalkii markii ay maqleen. Ciil darti, 
Guhaad habeynno ayuunan seexan jirin. Wax badan 
ayuu ka fakari jirey arrintii ka qabsatay makhaayadda 
iyo sidii uu u heli lahaa wadaad Ilaah yaqaan oo runta u 
sheega Nuur, in lacagtii tuug xaday. Maalin ayuu ha- 
baryartiis u yimid. Wuxuu ku yiri, «Habaryar!!». Ha- 
baryar Caasho, waxay tiri, «Heeh!» «Adiguna ma been 
buu kula yahay hadalka aan sheegayo?. Sidaas waxaa 

yiri Guhaad. Habaryar Caasho, waxay tiri, «Maandow 
Ilaah baa iga yaqaanna, umase malaynayo inaad been 
sheegayso!». Guhaad intaas markuu maqlay, ayaa xoo- 
gaa qalbigii u degay, maxaa yeelay, wuxuu moodayey, in 
habaryartiisna la qabto rayiga dadka moodaya, inuu 
isagu lacagtii lunsaday oo uu xaday. 

Habaryartiis, ayaa waxay u sheegtay inay jiraan 
wadaaddo wax sheega oo wax walba og. 

«Habaryar! Wadaadka ugu wax aqoon badani, xag- 
gee buu ku jiraa?. Wuxuu warsaday Guhaad habaryar- 
tiis. Waxay u sheegtay, inuu deggan yahay wadaad ka- 
raamo lehu xaafaddaas Boondheere. Shiikha maga- 
ciisa, waxaa la yiraahdaa «Shiikh Muxsin». Guhaad 
markaas wuxuu haystay lacag 200 oo shilin ah oo uu ka 
shaqaystay makhaayadda. Boqol shilin ayuu inta jeebka 
ku soo ritey, buu soo aaday xaafadda Boondheere. Dad- 
ka ayuu weydiiyey meesha uu ku jiro Shiikh Muxsin. 
Meesha Shiikh Muxsin ku jiro, waxay ahayd caan. Qof 
waliba wuu yiqiin. Naagaha iyo carruurta iyo duqowda 
iyo dadka oo dhammi way yaqiinneen xaafadda iyo gu- 
riga uu Shiikh Muxsin deggan yahay. Shiikh Muxsin 
wuxuu ahaa wadaad weyn oo karaamo leh. Dadku wa- 
xay sheegaan in wax walba ay u kashifan yihiin Shiikha. 
Shiikh Muxsin dadkoo dhammi wuu ka cabsadaa, maxaa 
yeelay, calaamo ayuu lahaa. Shiikh Muxin, isna, wuxuu 
ismoodi jirey in taasi run ay tahay. Habeynkii haddi 
guriga loogu yimaado, xiddigaha ayuu daawan jirey. 
Shiikh Muxsin wuxuu qabaa labo naagod, carruurna wu- 
xuu leeyahay shan gabdhood iyo saddex will kuwo 
kalena way kadhinteen. 

Shiikha indhihiisu way xariiran yihiin garkiisuna wuu 
cillaaman yahay. Ilkaha sare laba fool waa dahab. Hareed 
weyn ayuu leeyahay Shiikh Muxsin. Shiikh Muxsin dad- 
ka in yar ayuu la hadlaa. Isagu ma jecla in afkiisa la 
arko. Shiikhu dadka hortiisa weligiis kuma qoslin. Bi- 
shimaha Shiikh Muxsin way dhaadheer yihiin. Da'diisu 
waa ugu dhawaan 40 sano. Wuxuu xirtaa macawis sa- 
barhindi ah iyo jubbad. Wejigiisu mar walba 
wuu dufansan yahay. Calaacalaha Shiikh Muxsin way 
cadcad yihiin oo jilicsan yihiin. Kabo saandal ahna, wuu 
qabaa. Wejigiisu wuu fidsan yahay oo xaad yar ayuu 

leeyahay. Sanqaroorka Shiikh Muxsin wuu dheer yahay. 
Laba daan oo waaweynna, wuu leeyahay. Markuu soco- 
nayo, waxaa la moodaa inuu jiitamayo. Tallaabo ma 
boobo oo si aayar ah ayuu u socda. Haddallada weligiis 
kuma degdego. Markuu jawaabayo cabbaar ayuu aam- 
musaa. Markuu hadlayo, waxaad mooddaa in indhihiisu 
ku dhaafsan yihiin. Markuu dadka rooxaanta uga 
warramayo, Shiikhu wuxuu ka qaataa lacag badan. Gu- 
riga Shiikh Muxsin waa miterkuubbo laba dabaq ah. Hoos 
waxaa ku jira minyaradiisa, korna waxaa deggan min- 
weyntiisa. 

Minweyntiisu waa haweeney dheer oo cas. Waa duq 
ku dhow konton sano. Waagey yarayd Cawrala, way 
quruxbadnayd. Laf iyo joogba way is le'ekayd. Weji- 
geeda waxaa ka muuqda duuduub iyo carfadyo, ku tusaya 
inay silic iyo xakaar wax badan ku noolayd. Cawrala 
carrurta badi iyadaa dhashay. Wax badan ayay ka ma- 
sayrsanayd minyarada, illowse, waxay ogaatey hadda 
inay duqowday oo carruur iyo raaxo aynan u dhimma- 
nayn. Sidaas daraaddeed Cawrala way iska aamustaa. 
Shiikh Muxsin haddii ay ka carooto, wuxuu u sheegaa 
inuu furi doono, haddaynan masayrka iska deyn. 
Nadiifo waxay ahayd minyaradii Shiikh Muxsin. Waa 
haweeney madow oo dhuuban. Indhaheedu way mad- 
madow yihiin. Timaheeduna way adadag yihiin. 
Waxay u dhashay Shiikh Muxsin laba carruur ah, wiil 
iyo gabadh. Shiikh Muxsin wuu jecel yahay minyara- 
diisa. Nadiifo waa baarri. Hadalka Shiikheeda way 
maqashaa. Salaaddana way tukataa. Inkastoo uu ha- 
dalka ku gubo Shiikhu Nadiifo haddana laba tixood ka 
badan ma tiraahdo. «shiikh Muxsin i cafi!» iyo, «Waa 
yahay Shiikh Muxsin!». Shiikh Muxsin markii uu intaas 
maqlo, laabtu way u degtaa. Cawralase waxay ka xa- 
nuujisaa qalbiga Shiikh Muxsin. Markuu Isagu la hadlo 
Cawrala indhaheeda duuduubka luhu, way furfurmaan oo 
gudguduutaan. Cawrala waxay xusuusataa dhibaatadii 
ay la soo martay Shiikha markay yarayd iyo carruurta 
koriskeeda waxay dhib ka soo mudatay. Cawrala markay 
aragto Nadiifo, way masayrtaa, hase yeeshee indhaheeda 
markay aragtana, way iska aammustaa. Cawrala wa- 
xay og tahay, in Nadiifo ay tahay miskiinad aan danbi 

lahayn. Markaas ayay waxay ku tiraahdaa iyada: «Hee- 
dhe, Ilaah baa faxane, iska aammus!». 

Shiikh Muxsin wuxuu hadda ka hor guursaday shan 
iyo foban naagood. Dhammaantoodna wuu wada furay. 
Waxaa keliya oo ka danbeeya Cawrala iyo Nadiifo. Naa- 
guhuu faray badi, waxay ka yimaadeen Jubbada Sare, 
Banaadir iyo degmadaas Boosaasood. Nadiifo waxay ku 
dhalatay degmada Banaadir. Aabbeheedna wuxuu ahaa 
wadaad la saaxiib ah Shiikh Muxsin. Nadiifo aabbeheed 
wuu dhintay Markii aabbeheed dhintayna, waxay jirtay 
shan iyo toban sano. Aabbeheed intuunan dhiman ka hor, 
ayuu ku xiray Shiikh Muxsin gabadhiisa. Isaga wuxuu 
kata dardaarmay, inuu u dhaqaaleeyo gabadha, iyadana 
wuxuu kula ballamay, inay Shiikha u noqoto baarri iyo 
mudeecad. Nadiifo aad iyo aad ayay u jeclayd aabba- 
heed sidaas daraaddeed ayay ku fulisey ballankiisii. Na- 
diifo qaraabo ma leh oo aabbaheed iyada keliya ayuu 
ilmo ka dhalay. Intaas ka sokow adeerradeed iyo eed- 
dooyinkeed way wada dhinteen. Cid kale oo aan ahayn 
Shiikha ma ay taqaan. Shiikh Muxsin markii uu ku ca- 
roodo Nadiifo, madaxa ayay laalaadisaa oo indhaha ga- 
lac ka siisaa. Nadiifo weligeed indho kulul kumay eegin 
Shiikh Muxsin, maxaa yeelay waxay ka biqi jirtey, inay 
caro Ilaah ku dhacdo!. Shiikha markii dad qalaadi la jiro, 
aad isagu uma hadlo, markiise uu la joogo haweenkiisa 
keliya daartu way gariirtaa, codkiisana kor ayuu u dhigfa. 

/Wuxuu ku yiraahdaa iyaga: «Aammusa!, shayaadiin 
yahay! Aa.... aammusa shayaadiin yahay, shar qabooyin 
yahow!». Cawrala iyada oo ka cabsanaysa in la furo, iyo 
iyada od og in dalqadaheedu ku shiran yihiin saddex goor 
i-nuu ku celccliyo tixahaan sahlan, «Naa iga bax waad iga 
furan tahaye!», ayay iska aammustaa oo gurigeeda hoo- 
st'a ka xirataa. Nadiifana waxay xusuusataa dardaarankii 
aabbaheed oo iyana way iska luuddaa. Labada naagood 
markii ay iska shib yiraahdaan, ayaa carruurtuna iska 
xasilaan. Taas keliya ma ahee, guriga inta u dhow oo 
dhan ayaa wada xasisha, markii Shiikhu hadlayo. Shiikh 
Muxsin markii uu caroodo, labadiisa fool oo dhaadheer 
waxay ka soo bidhaamaan bishimihiisa dhaadheer. Shiikh 
Muxsin saddex jeer ayuu wax cunaa. Wuxuuse aad wax 
u cunaa qadada, Dad badan, ayaa wuxuu allabari ugu 

keenaa waxaro dhaylo ah Shiikha, lacagtuna Shiikha 
marna kamay dhammaato. 

Intaas isaga oo og, ayuu u yimid Guhaad Shii- 
kha karaamada leh. Wuxuu u shegay in lacag 
la^a xaday, ugana sheekeeyey wixii dhacay iyo sidii sha- 
qada lagaga saaray. Guhaad markaas uu Shiikha la 
hadlayey, madaxiisu hoos ayuu u laalaadey, isaga 
oo ulajeeda middaas xurmo. Guhaad markaas wuxuu 
gacanta Shiikha ugu laabay 100 shilin. Shiikh Muxsin 
markuu lacag-tii qaatay, ayuu aad u farxay. Wu- 
xuu Guhaad ku yiri; «Rooxaantii hadda ma ioogto ee 
berri ii imowl. Guhaad markii uu maqlay arrintaas, ha- 
beynkii oo idil wuxuu ku welwelsanaa sidii uu u qaban 
doono tuusretfi lacae*ta ka xaday iyo sidii uu ugu muujin 
doono danbi la'aantiisa Nuur oo uu shuqulkii ugu soo 
noqon doono. 

Guhaad habevnkii oo dhan muu seexan. Wuxuu dhe- 
reravev waasru intuu ka baryo. Sariirta ayuu habeynkii 
oo idil ku eralgfalanayey. Waagii markuu baryey. aroor- 
tii, avuu Guhaad ku laabtay gnrigii Shiikha. Devdka 
avuu fariistay. Wuxuu sueayey intuu Shiikhu hurdada ka 
kacayo. Toban saac markav ahayd, ayuu Shiikhii u 
veerav Guhaad. Wuxuu u sheesfay in xalavto uu la had- 
lav rooxaantii ivo inav u baahan tahay alaabo yaryar. 
Wuxuu shee^av in alaabtaasi tahav cuud ivo iaawe iyo 
catar iyo Barafuun Guhaad hadalkii Shiikha war kama 
celtne. wuxuu ku degdegav dukaamada. Wuxuu soo ga- 
day wixii Shiikhu ku yiri soo gad. 

Alaabtii uu soo gaday waxav ku fariistay 70 shilin. 
Guhqad alaabtii wuxuu ula ordav Shiikha. Wuu u geeyev. 
Shiikhu alaabfti oo idil markii loo keenay, avuu wada 
ursadav. Meel avuu iska dhiVay. Wuxuu Guhaad u 
sheesrav. inuu caawa u soo noqdo. Maalintaasi Guh^ad 
waxav u ah^vd maalin wanaas"san. Badda ayuu inta 
iska a^dav ku dabaashav. Bacaadka badda avuu fadhi- 
vev p-alabtii oo idth Wuxuu eegavev hirarka badda. 
Xoofaa yar avuu Guhaad seexday. isae"oo ku riyoonava 
rooxaan. Maskaxdiisa. ayuu wuxuu ka arkav hoosas dad 
u eg oo madmadow. Hoosaskaasi. waxay Iahaaveen da- 
booyin dhaadheer iyo garar juqfuqfsan iyo saman balbal- 

laaran. Hoosasku way duulduulayeen. Waxay ku war- 
wareegayeen agahiisa. Qaararka dambe, waxay uga 
ekaayeen daanyeer. Oogadooduna waxay lahayd timo 
dhaadheer. Afafkoodana waxaa ka karayay holac. Sidii 
qiiq ayay u agmarayeen Guhaad. Riyada markii uu ku 
arkay rooxaantaas, Guhaad wuu farxay, maxaa yeelay 
wuxuu is Iahaa rooxaantu way kaaga abaalgudi doontaa 
tuuggii lacagta kaa xaday. Cawadii ayuu Guhaad ku soo 
laaotay gungii shiikha. Shiikhu wuxuu geeyay Guhaad 
guri duq ah oo cariish ah oo ku ag yaalla guriga Shiikha. 
Shiikh Muxsin wuxuu ku yiri Guhaad, «Wiiikay halkaan 
soo fariiso oo albaabka xir». Guhaad meeshii ayuu farii- 
stay oo xiray albaabkii isaga oo naxsan. 

Wuxuu ka baqayey rooxaantii uu riyada ku arkay. 
Cariishku wuxuu leeyahay daldaloollo. Gudaha cariishka 
waxaa ku daahnaa maryo duqoobey oo catir la moodo. 
Guriga cariishka ah, waxaa ka soo urarey barafuun iyo 
catarcuud. Markuu fariistay Guhaad oo in yar fadhiyey 
ayuu wareeray. Madaxa ayaa laga qabtay. Xoogaa yar 
intii aan la joogin, yuu maqlay codad yaryar oo kala jaad 
ah. Codadkaas waxaa ku jirey codad haween. Guhaad 
wuu naxay markuu codadkaas maqiay. Wuxuu u maiee- 
yey in rooxaantii uu riyada ku arkay ay timid. Kolkaas 
ayuu haddana sii naxay. 

Wadnihiisu wuxuu lahaa rug-rug. Markaas ayuu 
albaabkii furay markii ay neeftii ku noqotay. Cariishku 
khalfado ma leh, neecawduna kama soo gasho. Alba- 
abka markuu furay Guhaad, ayuu Shiikhii qayliyey. Wu- 
xuu yiri, «Wiilkay albaabka ha furin», «Albaabka ha fu- 
rin». Guhaad markaas ayuu xiray albaabkii. Shiikhii, 
wuxuu ku yiri wiilkii, «Maxaad albaabka u furtay shay- 
uaan yohow?». Intaas wuxuu raaciyey Shiikhii, in Gu- 
haad iska tago maanta, maxaa yeelay rooxaantii way 
carartay markii uu furay albaabka. Guhaad wuu iska 
tegey isago oo yaabban kana shakisan carada Shiikha 
iyo dhaqdhaqaaqiisa. Guhaad gurigii buu iskaga luuday. 
Wuxuu ogaadey wixii uu ku arkay riyada inayan imaan. 
Habeynkaas wuu iska seexday sariirtiisii. Cawadii danbe 
ayuu u soo noqday Shiikhii. Cariishkii ayay haddana 
wada galeen. Sidii oo kale ayaa codadkii kala duwanaa 
haddana u yeeryeereen. Guhaad markaan muunan nixin. 

Indhihiisa ayuu furay. Gurigii waxaa ka yeeray qaylo 
waxaana ka soo' baxay bulaan. Guhaad wuu farxay 
markaan, wuxuuna moodayey inay rooxaantu u sheegi 
doonto meesha laga helayo tuugga. Guriga intaas wa- 
xaa ka soo baxayo caraf iyo udgoon. Shan iyo toban 
daqiiqo kaddib, ayaa Shiikhii wuxuu ku yiri Guhaad, «La- 
cagtii waxaad ka helaysaa guriga aad seexatid». Guhaad 
wuxuu yiri, «Xaggee, Shiikh Muxsin?». Shiikh Muxsin 
wuxuu ku yiri Guhaad, «Waxaad ka helaysaa barkinta 
aad ku seexatid hoosteeda!!». Guhaad markaas rayrayn 
darteed, ayuu kor u boodey. Gurigii ayuu ku orday. Gu- 
rigii markuu tegey, ayuu barkintii hoosteeda ka dayey 
lacagtii. Guhaad wuu ka waayay lacagtii barkinta hoo- 
steeda. Ciil ayuu marakan u go'ay. Faruuryihiisa ayuu 
qaniiney. Wuxuu moodey inay rooxaantii iyo Shiikh 
Muxsinba ayan rabin. 

Cawa danbe ayuu ku noqday gurigii Shiikh Muxsin. 
Markaan wuxuu doonayey inuu ogaado runta keliya. Gu- 
haad markaan danbe wuxuu ku soo qaatay wax jeebka. 
Gurigii cariishka ahaa ayuu soo galay. 

Gurigu wuxuu ahaa mugdi, Shiikhuna wuxuu fadhi- 
yey gasada danbe oo guriga. Guriga waxaa ka soo kara- 
yey foox iyo cuud. «Shiikh Muxsin ma joogaa?.... Shiikh 
.... Shiikh Muxsin ma joogaa?». ayuu Guhaad warsay. 
Shiikhii inyar inta aammusay, ayuu u jawaabey Guhaad, 
«Wuu joogaa?». Guhaad wuxuu u sheegay Shiikha inuu- 
nan lacagtii helin, tuuggiina uunan qaban. Shiikhii wu- 
xuu faray Guhaad, inuu fariisto halkaas oo uu sugo inta 
uu kala hadlayo rooxaanta. Guhaad goobtii ayuu farii- 
stay. Waxaa yeeray codad kala jaad ah sidii hore oo 
kale. Guhaad markaan wuu faristay inta maskaxda iyo 
maankaba furay. Wuxuu ku arkay guriga meelihiisa dul- 
duleela wax dhaqdhaqaaya. Guhaad markaas ayuu kar- 
buuno uu jeebka ku watay, la soo baxay oo ku iftiimiyey 
meelihii wax ka dhaqdhaqaaqayeen. Wuxuu ku arkay Shii 
khii oo ganbar ku fadhiya oo qaawan, Nadiifana ag fa- 
dhido. Shiikha lugihiisa waxaa ku xirxirnaa xargo ka soo 
laalaada meelaha dulduleela. Shiikhu xargahaas wuxuu 
ku xirxirey looxyo iyo daasado isku dhacaya oo qaylo sa- 
maynaya. Codad kala duwanna Shiikhu wuu ku hadla- 
yey. Nadiifana waxay samaynaysay codad haween oo 

— 14 — 



kala jaad ah. Fooxa iyo cuudkuna waxay ka caawimi 
jireen dhinaca maskaxda saamaynteeda!. 

Guhaad markuu ogaaday sidaas, ayuu isaga oo cara. 
ysan iska baxay. Intuunan ka bixin gurigii Shiikh Mux- 
sin, ayuu wuxuu xusuustay maahmaahdii lahayd, «Mee- 
shii iftiin soo galo mugdi wuu ka baxaa». 



Dhammaad. 

MADBACADDA QARANKA 

